รัฐบาลเดินหน้าแก้ปัญหาผลกระทบโครงการฝายราษีไศล ชดเชยอย่างเป็นธรรมและมีอาชีพที่ยั่งยืน
รัฐบาลเดินหน้าแก้ปัญหาผลกระทบโครงการฝายราษีไศล ชดเชยอย่างเป็นธรรมและมีอาชีพที่ยั่งยืนนางสาวรัชดา ธนาดิเรก รองโฆษกประจำสำนักนายกรัฐมนตรี แถลงความคืบหน้าการแก้ปัญหาผลกระทบจากโครงการฝายราษีไศล จังหวัดศรีสะเกษ ตามที่นายกรัฐมนตรีได้มอบหมายให้นายจุรินทร์ ลักษณะวิศิษฏ์ รองนายกรัฐมนตรีเป็นผู้ดูแล ซึ่งรองนายกฯเปิดเผยว่า ได้มีการตั้งคณะทำงานเพื่อแก้ปัญหาโดยเฉพาะ โดยเชิญตัวแทนผู้เดือดร้อนมาแลกเปลี่ยนข้อมูลและความคิดเห็น ขณะนี้มีความคืบหน้าไปมาก ทั้งนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการเร่งรัดกระบวนการพิจารณาจ่ายค่าชดเชยเพื่อแก้ไขปัญหาผลกระทบจากโครงการฯ เร่งสร้างคันกั้นน้ำ (เพิ่มเติม) ความยาวประมาณ 15 กิโลเมตร ตามแนวทางแก้ไขปัญหากรณีน้ำท่วมนอกคันกั้นน้ำแม่น้ำมูล ดำเนินการศึกษาผลกระทบที่เกิดกับเกษตรกรที่มีพื้นที่ติดกับแนวคันกั้นน้ำ เพื่อหาแนวทางการช่วยเหลือและส่งเสริมอาชีพต่อไป นอกจากนี้ยังกำหนดแผนระยะยาวเพื่อป้องกันภัยแล้ง ด้วยการจัดสรรงบประมาณเพื่อขุดลอกและจัดทำแก้มลิงบริเวณสถานีสูบน้ำบ้านดงแดง และที่สำคัญ กระทรวงเกษตรฯได้ประสานงานกับประชาชนกลุ่มต่างๆ ที่เกี่ยวข้อง เพื่อร่วมกันแก้ไขปัญหาการจัดสรรที่ดินแปลงอพยพให้กับผู้ได้รับผลกระทบรองโฆษกประจำสำนักนายกรัฐมนตรี กล่าวเพิ่มเติมว่า แนวทางที่กระทรวงเกษตรฯได้ดำเนินการอยู่นี้ น่าจะทำให้ประชาชนผู้ได้รับผลกระทบสบายใจและการแก้ปัญหาจะไม่ยืดเยื้อ เพราะเป็นการทำงานอย่างมีส่วนร่วมและมุ่งสร้างความยั่งยืนทางอาชีพแก่ประชาชนผู้เดือดร้อน ซึ่งนายจุรินทร์จะรายงานความคืบหน้าดังกล่าวให้แก่นายกรัฐมนตรีทราบในการประชุม ครม.ครั้งหน้า